**Ministru kabineta noteikumu projekta**

**„Grozījumi Ministru kabineta 2006.gada 6.jūnija noteikumos Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām””** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Likuma „Par reglamentētajām profesijām un profesionālās kvalifikācijas atzīšanu” 6.panta 1.punkts uzdod Ministru kabinetam apstiprināt specialitāšu, apakšspecialitāšu un papildspecialitāšu sarakstus likumā norādītajām reglamentētajām profesijām. |
| 2. Pašreizējā situācija un problēmas | Ar 2011.gada 27.janvāra grozījumu likumā „Par reglamentētajām profesijām un profesionālās kvalifikācijas atzīšanu” kā reglamentētā profesija ir noteikta būvinspektora profesija. Ar 2011.gada 31.marta grozījumiem likumā „Par reglamentētajām profesijām un profesionālās kvalifikācijas atzīšanu” kā reglamentētā profesija ir noteikta militārā paramediķa profesija. Ar 2011.gada 16.jūnija grozījumiem minētajā likumā kā reglamentētās profesijas ir noteiktas podologa, biomedicīnas laboranta un skaistumkopšanas speciālista kosmetoloģijā profesijas. Šīs profesijas nav iekļautas 2006.gada 6.jūnija noteikumos Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”. Ministru kabineta 2009.gada 24.marta noteikumu Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” 6.nodaļā „Māsa (medicīnas māsa)” medicīnas māsa nav noteikta, kā specialitāte.Ministru kabineta 2009.gada 24.februāra noteikumu Nr.192 „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” 2.pielikumā ieļautajos ārstniecības personu profesiju un specialitāšu klasifikatoros Ārsta palīga (feldšera) specialitātes ir „Ambulatorās aprūpes ārsta palīgs” un „Neatliekamās medicīnas ārsta palīgs (feldšeris)”.Likuma „Par reglamentētajām profesijām un profesionālās kvalifikācijas atzīšanu” 9.panta otrās daļas 20.punktā kā reglamentētā profesija ir noteikta uztura speciālista profesija, taču šī profesija nav iekļauta 2006.gada 6.jūnija noteikumos Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”. |
| 3.  Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumu projekta mērķis ir iekļaut 2006.gada 6.jūnija noteikumos Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām” ar likuma grozījumiem „Par reglamentētajām profesijām un profesionālās kvalifikācijas atzīšanu” iekļautās profesijas un reglamentēto profesiju specialitāšu precizēšanu atbilstoši veselības aprūpes jomas normatīvajiem aktiem. |
| 5. Projekta izstrādē iesaistītās institūcijas | Nodibinājums „Akadēmiskās informācijas centrs”, Veselības ministrija, Aizsardzības ministrija un Ekonomikas ministrija. |
| 6. Iemesli, kādēļ netika nodrošināta sabiedrības līdzdalība | Sabiedrības līdzdalība tika nodrošināta, sagatavojot 2011.gada 27.janvāra, 2011.gada 31.marta un 2011.gada 16.jūnija grozījumus likumā „Par reglamentētajām profesijām un profesionālās kvalifikācijas atzīšanu”. Tā kā noteikumu projekta būtība ir saistīta ar šiem pieņemtajiem likumiem, sabiedrības līdzdalība noteikumu projekta izstrādē nebija nepieciešama.  |
| 7. Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. Sabiedrības mērķgrupa | Personas, kuru profesionālā kvalifikācija atbilst būvinspektora, militārā paramediķa, podologa, biomedicīnas laboranta un skaistumkopšanas speciālista kosmetoloģijā profesijas prasībām. |
| 2. Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. Tiesiskā regulējuma finansiālā ietekme | Projekts šo jomu neskar. |
| 4. Tiesiskā regulējuma nefinansiālā ietekme | Nosaka atbilstošo reglamentēto profesiju specialitātes. |
| 5. Administratīvās procedūras raksturojums | Noteikumu projektā minētās profesijas tiek iekļautas kopējā reglamentēto profesiju sarakstā. |
| 6. Administratīvo izmaksu monetārs novērtējums | Projekts šo jomu neskar. |
| 7. Cita informācija | Nav.  |

**Anotācijas III, IV, V un VI sadaļa – projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas  | Projekta izpildi nodrošina Izglītības un zinātnes ministrija, nodibinājums „Akadēmiskās informācijas centrs”.  |
| 2. Projekta izpildes ietekme uz pārvaldes funkcijām  | Projekts šo jomu neskar. |
| 3. Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. Cita informācija | Nav. |

Izglītības un zinātnes ministrs R.Ķīlis

Vizē: valsts sekretārs M.Gruškevics

05.12.2011 14:41

586

D.Ozoliņš

67047874

Dainis.Ozolins@izm.gov.lv